2 Ka dinako tse dingwe, re lebana le mathata a mantsi ka nako e le nngwe. Akanya ka dikai tse di latelang. Mokaulengwe mongwe yo o bidiwang John, * yo o nang le bolwetse jwa go omelela dithishu tsa mmele, o ne a utlwile botlhoko tota fa mosadi wa gagwe a ne a mo tlogela. Ba ne ba na le dingwaga di le 19 ba nyalane. Moragonyana bomorwadie ba babedi ba ile ba tlogela go direla Jehofa. Banyalani bangwe e bong Bob le Linda, ba ile ba lebana le mathata a a farologaneng. Boobabedi ba ile ba latlhegelwa ke tiro ba bo ba sa tlhole ba kgona go duelela ntlo ya bone. Ka ntlha ya seo, ba ne ba tshwanelwa ke go fuduga. Mo godimo ga moo, ngaka e ile ya bolelela Linda gore o na le bolwetse jwa pelo mme gape, o ne a na le bolwetse jo bongwe jo bo neng bo tlhasela masole a gagwe a mmele.